František Švantner
(1912 – 1950)
Stretnutie
Literárny druh: epika
Literárny žáner: novela
Literárne obdobie: slovenská medzivojnová literatúra (naturizmus) 
Téma: Neber to, čo nie je tvoje, aj keď ti to bolo dávnejšie sľúbené. 
Typ rozprávača: priamy rozprávač
Znaky naturizmu:
· Krátky epický útvar
· Dejová línia je oslabená
· Nie je určený čas deja
· Motív lásky, priateľstva
· Prvky ľudovej slovesnosti – nadprirodzená sila
Postavy:
Ondro - stráži drevo a ma drevenú nohu, prikladal drevo aj na oheň zatiaľ čo zahliadol Paľa v tme
Paľo - bol vydesený z Martinovho ducha, páčila sa mu Anna
Martin Beláň - bývalí manžel Anny, duch
Anna - žena, ktorá podrezala Martina a jeho duch ju prišiel zabiť

Dej:
Ondra je na dôchodku a privyrába sa tým, že stráži drevené dosky. Povedali by ste, že táto práca je ľahká, no pre neho to je dosť, keďže má drevenú nohu z vojny. Nemôže dlho stáť ani sedieť. Jedného dňa nebolo treba ísť poobzerať drevo, keďže bola tuhá zima. Preto sa rozhodol, že si založí oheň a zohreje si ruky. V tom sa z tmi vynoril chlapík. Prišiel k ohňu, pozdravil a položil ruky nad uhlíky. Chlapík stál presne na tej ceste, kade by Ondra išiel, keby ide poobzerať drevo. Nebolo kam úniku, Ondra bol ako keby zajatý. V tom mu do nohy prišiel kŕč. Chcel si nohu vystrieť, no rýchlo si to rozmyslel. Chalanisko by si jeho pohyb mohol vysvetliť zle a rovno ho poslať do večných lovíšť. Tak teda chvíľu trpel, no už to nevydržal. Zavrtel sa a opýtal sa chlapíka odkiaľ ide – z Ilavy. Na to sa ho opýtal, či ho už pustili (z väzenia), chlapík na neho upriamil pohľad, no neodpovedal. Takto sa na neho díval už dlhšie a Ondra začínali napádať kadejaké myšlienky – či náhodou nie je zbeh a tam niekde vzadu či náhodou žandári nesliedia. Ondro si pomyslel, že mu odbíjajú jeho posledné minúty života, že sa nemusí už ráno dostať domov po svojich. Načahuje sa po cigaretu a pýta sa chlapíka, či si potiahne. Chlapík si aj potiahol, Ondra ho ponúkol chlebom aj slaninou. Po jedle je človek viacej zhovorčivý, tak to Ondrej využil. Začal sa vypytovať, prečo sedel. Spomína na to, ako si mal vziať za ženu (Anču), ktorú jej zobral jeden kupec a nakoniec sa odsťahovali do Argentíny. Pred dvomi rokmi sa vrátila ako bohatá vdova. Začali sa znovu stretávať a mali sa aj zobrať na fašiangovú nedeľu. Týždeň pred svadbou bol v krčme, kde ho ostatní prehovorili, aby všetko zaplatil. Keď sa už vracal domov, tak videl, že u Anči sa svieti. Vchádza do domu a vidí Anču, ako sedí na stoličke a pozerá do obloku. Prichádza ku nej a vidí, že je bezvládna no ešte žije. Ondro sa jej pýta, čo sa stalo a na to Anča hovorí, že tu bol jej muž. Ondro ju dvíha a objíma, aby sa v nej prebudil život. Anča začala rozprávať príbeh, ako v Amerike zabila svojho muža, Martina Beláňa, podrezala mu hrdlo. Ondrej sa chvíľu zamýšľal a prebudila s v ňom beštia. Zahryzol sa do Ančinho pleca. Po chvíli ju odsotil a utekal domov. V dome uvidel Martina Beláňa, vyobliekaného, ako na neho čaká. Martin na neho zvolal po mene (Paľo), povedal, nech nechá Anču na pokoji, že je to jeho zákonitá žena. Prehodil pár slov ešte, že sa Martin mal vrátiť skôr a že by sa nejako dohodli. Martin sa uškŕňal a posmieval. Odchádza preč, poklonil sa. Paľo čakal, že ho jeho pes dokúše, keď bude odchádzať, no nestalo sa tak. Paľov pes bol mŕtvy. Paľo sa zobral spať, no nezaspal celú noc. Ráno našiel Anču mŕtvu. V tom sa rozprávanie končí. Hosť si pred Ondrom vyklepkáva fajku. Ondrovi vtedy hlavou behajú myšlienky o jeho drevenej nohe, akoby mala vyzerať a podobne. V tom pridal reč a hovorí, že mal tento príbeh povedať na súde, no Paľo odpovedá, že ho prerozprával, ale neverili mu. Našli jeho stopy v snehu. O vec sa už Paľo nezaujímal, no Ondrej chcel vedieť viac, preto sa opýtal, že ako sa dostal z väzenia. Paľo zahodil fajku k ohňu a odišiel preč. Prehltla ho tma.
Aťka
Literárny druh: epika
Literárny žáner: novela
Literárne obdobie: slovenská medzivojnová literatúra (naturizmus) 
Téma: Nie je zlato všetko, čo sa blyští
Typ rozprávača: priamy rozprávač
Znaky naturizmu:
· Krátky epický útvar
· Dejová línia je oslabená
· Nie je určený čas deja
Postavy:
Bariak – zomrel na Paseke, kúpil koňa od Hybana
ujo Maco – je to starý človek s veľa skúsenosťami
Bariakov paholok – je to sluha Bariaka 
Hyban - predával kone a v krčme sa stretol s ujom Macom
Aťka – múdry, dokonalý kôň

Dej:
Príbeh sa odohráva večer na pasienku. Z ohňa, ktorý už dohorieval, preskočila iskra, ktorá ožiarila tvár uja Maca. Maco mal na ľavom líci strapatú hviezdu. Maco chodil často pásť zvieratám aj keď už mal veľa rokov. Povráva sa, že hviezdu, ktorú má na líci má z vojny, no nie z fronty. Povráva sa, že mu ju dal vyznačiť císar kvôli priestupku, no nikto nevie kvôli akému. V ten večer sedeli pri ohni aj iní. Bol tam aj Bariakov paholok, ktorý sedel oproti ujčekovi a robil si rukoväť pre bič. Bola tma, ale nebola tma od noci, ale od blížiacej sa búrky. Paholok sa ozval, že prichádza búrka, ale ujček na to nič. Len toľko, že búrka pôjde Hronom. No prikázal paholkovi, aby privolal bližšie kone, lebo vietor príde aj ku nim. Ujček sa zadíval do seba a rozmýšľal nad svojím trápenim. Toto trápenie už začalo ráno, keď umrel Bariak, s ktorým zadovážili kone. Spomína, ako brali kone z Liptova a ako sa cestou späť zastavili napojiť kone, kde prišiel Hyban a Bariak sa s ním dal do reči, že chce vymeniť kone. Nakoniec sa dohodli na koňovi menom „Aťka.“ Za 500 peňazí plus stovku na pitie ju kúpil. Začali piť, neskôr aj zaspali. Keď sa ráno prebudili, Hybana už nebolo. Počuli ako sa krčmár a Hyban o niečo dohadujú a tak naslúchali. Potom si sadli začali rozmýšľať nad tým, čo počuli. Keď dopili posledný pohár, na dno ich duše padol uzlík, ktorý bude treba rozviazať. Celý mesiac sa na to chystali, ale nebolo kedy. Keď ráno priviezli Bariaka, doránaného, došli na to, že uzlík je už priveľký. Mysleli si, že keď pôjdu ku koňom, tak budú mať šťastie, no opak je pravdou. Strhla búrka s bleskami, ale s ujčekom to nehlo. Blesky prebudili Sochorkinho chlapca, ktorý si prisadol k ujčekovi a natiahol ruky k ohňu. Prišiel aj paholok, ktorý smrdel od koňaciny. Ujček vyzvedá, že kde sú kone, na to mu paholok odpovedá, že sú pri vŕbe. Paholok si sadá k ohňu a začína rozprávať príbeh. Spomína, ako už večer Aťku triaslo a že zrejme bude chorá, tak ju nemajú brať, hovoril Bariakovi, no Bariaka to nepresvedčilo a aj tak Aťku zobrali so sebou ráno. Keď sa dostali na Paseku, tak uviazli. Bariak chcel vyslobodiť kone, no len Belko sa snažil, Aťka tancovala. Tak vytiahol na ňu bič. Aťka sa odtrhla a došliapala Bariaka. Keď pribehol paholček, tak Bariak povedal, že vedel, že ho Aťka zabije. V tom paholček skončil. Oheň pomaly zhasínal. Svet šalel z búrky. Počas búrky Sochorkin chlapec začul divný hlas. Iný než všetky ostatné počas búrky no o to sa viacej bál. Počuli ho aj ostatní okolo ohňa. Je to človek, skonštatovali, ktorý sa nachádza na Paseke, kde skonal Bariak. Ujček s paholkom sa išli pozrieť na Paseku, Sochorkin chlapec ostal pri ohni aby dával pozor na kone. Rozlohdli sa, že pôjdu dlhšou cestou, aby mohli zlomyselníka prekvapiť. Keď už boli na ceste, začuli ako niekto oproti nim uteká. Bol to Sochorkin chapec, ktorý sa vybral ich hladať, lebo je niekto pri koňoch. V tom ujček zahrešil a pobrali sa ku koňom. Chlapci tam boli skôr. Keď sa dostavil aj ujček, tak sa pýta Socharkinho chlapca, ze kde je paholok. Odišiel domov, lebo Aťka zmizla. Chcel znovu zahrešiť, ale nestalo sa tak. Prikázal odniesť domov kone. A uzlík ich neprestáva tlačiť.


Malka
Literárny druh: epika
Literárny žáner: psychologicko-ľúbostná novela
Literárne obdobie: slovenská medzivojnová literatúra (naturizmus) 
Téma: Príbeh lásky dvoch ľudí, zakladajúcej sa na citoch a nie na výzore
Typ rozprávača: priamy rozprávač
Znaky naturizmu:
· Krátky epický útvar
· Dejová línia je oslabená
· Nie je určený čas deja
· Motív lásky, priateľstva
· Prvky ľudovej slovesnosti – nadprirodzená sila
· Dej sa odohráva v prírode, v horách

Postavy:
Malka - tichá a skromná dievčina
Šajban - je to brat Malky, je to poriadny chlap
Valach - ovládali ho jeho city k Malke, a chcel sa s ňou oženiť

Dej: 
Príbeh začína opisom krčmy, ktorú vlastní Michalčík, no ten radšej kupčí so svojím statkom, preto necháva krčmu pre jeho ženu. No keď tá nemá čas, tak sa o krčmu stará Malka. Malka je malé dievča, s bielymi rukami a nohami, ryšavými vlasmi. Ten rok sa chcel s Malkou oženiť Valach, presnejšie na Turíce. Valach sa išiel porozprávať s Malkou do krčmy, no zastihol tam len Michalčíčku, ktorá sa strachovala o manžela, ktorý sa ani po 4 dňoch nevrátil. Valach sa napil poldecáku a išiel za Malkou na dvor, kde jej povedal, že si ju chce vziať za ženu. Ona ticho stála a pošepkala, že sa opýta brata a zajtra mu povie. Valach ide dokončiť prácu, preto sa vyberá preč. Cestou sa zdvíha vánok, ktorý ho hladká po koži, hovorí si, že ho hladká Malka. Tento vánok mu neskôr zhodí z hlavy klobúk. Neskôr mu vánok hovorí, aby si ľahol do trávy, že mu prinesie Malku. Po chvíli počuje ako niekto beží dole kopcom a pristavuje sa k nemu. Je to Malka. Malka sa ku nemu pristavuje a hovorí, nech neotvára oči. Ďalej Malka spomína, že si ho zoberie, ale musí na neho dávať pozor. V tom Valach otvára oči a nikto nikde. Valach vyskočil na nohy a išiel na salaš. Na salaši stretáva Šajbana, ktorý sa celý čas rozprával s bačom. Valach si myslel, že tento Šajban je bačov priaznivec. Na druhý deň bača poslal Šajbana s ovcami a Valacha na drevo. Inokedy by to Valacha žralo, no musel sa kludniť, keďže sa ho Malka bála, kvôli jeho nevyspytateľnosti. Keďže tu bola nejaká zámienka na hádku s bačom či Šajbanom, ale Valach sa nenechal strhnúť. Na dolnom salaši sa uvoľnilo miesto, na ktoré mal zálusk aj Valach. Deň ubehol rýchlo, večer sa Valach vybral do Jám, kde mal v pláne počkať na Malku, ktorá tam chodila často pre trávu pre kravy. Valach si líha do trávy a začína rozprávať, aby sa Malka nebála. Aby sa nebála jeho rúk, ktoré jej neublížia, aby sa nebála jeho samého, lebo jej neublíži. Malka nechodila, tak si Valach vybral píšťalu a zahral na ňu melódie. V tom pribehol honelník, ktorý priniesol Valachovi lístoček od Malky, lístoček dostal aj Šajban. No problém bol v tom, že Valach nevedel čítať, preto mu honelník poradil, aby odniesol lístoček Šajbanovi, lebo on vie čítať aj písať. Ráno vyhnal Valach ovce na pašu a išiel za Šajbanom. Šajban bol vyšší o pol hlavy od Valacha a aj plecia mal širšie. Tvár mal dokrútenú, na krku mal žily, mal vražedný pohľad. Keď Šajban prečítal lístok, povedal, že nemá kupovať zlato, lebo sa Malka nechystá vydávať. Valach videl, že sa Šajvanove oči boli plné škorodadosťou. Chcel ho zbiť, ale uvedomil si, že proti nemu nemá žiadnu šancu. Valach ide za ovcami, chodí za nimi kade tade. V tom k nemu znovu pribehne honelník, že ho niekto čaká v Jámach. V tom sa Valach postavil a utekaj cez les, cez skaly. Keď už bol bližšie, započul mužský hlas, hlas Šajbana a uvidel tam aj Malku, ktorá držala kus látky, na ktorej boli červené škvrny.  Valach počul, ako sa rozprávajú o peniazoch a že musí (Šajban) odtiaľ zmiznúť a že potom pošle pas aj peniaze pre Malku na cestu. Šajban zabil Michalčíka. Keď to Valach videl, tak ho zaliala bolesť, lebo nešlo o obyčajnú ženu, išlo o Malku, ktorá mu dávala dôvod prečo žiť. Valach sa nejako vyštveral nad Jamy a lahol na zem. Ležal a zrazu započul blížiace sa kroky, rýchlo sa skryl za strom a keď kroky boli bližšie, vybehol na protivníka zvalil ho na zem. Vtedy si uvedomil, že položil kartu na život. Valach sa bil, ale sily mu nestačili, bol slabší než protivník. Keď sa bitka skončila, Valach sa zadúšal po pomste, ktorá by skolila Šajbana aj Malku, Malku preto, lebo ona je za toto poníženie vinná. Len sa netreba unáhliť. Potom sa Valach pozbieral, ako by mu nič nebolo. Išiel do mesta k policajtom, ktorý mu uverili všetko a išli za ním do Jám. Išiel na späť a bolo mu drobre. Išiel do krčmy, ku Michalčíkom. Krčma bola prázdna, bola tam len Malka. Valach si sadol a dal si pol deci. Zvolal na Malku a povedal jej, že udal Šajbana žandárom, že zabil Michalčíka. Malka sa mu vytrhla z náručia, lebo Šajban je jej brat. V tom Valach zmeravel, že čo to spravil. Do krčmy vtrhla Michalčíková, ktorá plakala, že čo sa to stalo s jej manželom. Valach vybehol von, predieral sa pomedzi ľudí a bežal na poľanu do Jám. Zastal neďaleko poľany, kde ležal Šajban, ktorý čakal na Malku, lebo mu mala priniest vypratú košeľu. Šajban započul Malkin hlas a hneď vedel, ktorá bije, Šajban zmizol v horách. Valach sa vyrútil a zmiatol žandárov. Ukryl sa v úkryte, kde prečkal noc. Ráno sa prebral a išiel na salaš. Pred salašom stretol honelníka, pýta sa ho, že kde je bača, on na to, že ho odviezli žandári. Valach sa obrátil na kolibu, kde ho čakala Malka. Malka ležala na zemi. Po jej ľavom ramene stekala krv. Usmievala sa, no oči mala zatvorené, lebo ešte neboli muž a žena, ale jeho uši počuli, ako niečo pošuškáva...
